hu en hu hu hu hu hu hu ceb hu ceb hu ceb hu ceb hu ceb hu ceb hu hu hu hu hu de en hu hu hu hu hu hu hu hu hu hu hu hu hu hu hu hu hu hu hu hu nl hu sl hu en hu it hu hu hu hu hu hu hu hu hu hu hu hu hu hu hu hu hu hu hu de ceb hu ceb hu ceb hu ceb hu ceb hu hu
Honlapunk alsó tartalma 1360*768 pixel
a görgetősáv használatával érhető el.
Dr. Barna Lajos - Dr. Magyar Zoltán:
Az Épületgépészeti Múzeum kincseiből: dr. Chappon Miklós: Macskásy professzor úr indította el az Épületgépészet című folyóiratot
Hermanucz Péter - Benécs József - Dr. Barótfi István professzor emeritus:
Levegő hőforrású hőszivattyú leolvasztási ciklusának energetikai vizsgálata
Fekete Zoltán - Csőke Dániel - Tóth Tamás - Kisapáti Szilárd:
A belső levegő CO2 koncentrációja irodai környezetben
A REHAU előszerelt födémfűtés, -hűtés panelek alkalmazása családi és társasházakban is hatékony
Erdős Csaba Róbert - Lénárt József - K. Szabó Gábor - Vonházné Hayer Andrea - Körösztös Imre Géza:
Blower Door – Légtömörség mérés
Kurnitski, Jarek - Wargocki, Pawel - Aganovic, Amar:
A relatív páratartalom hatása a vírusokra és az emberi reakciókra (angol nyelvű cikk)
A Balaton hullámait mintázó csőrendszerek, kiszakadt, eltört rögzítések. A hosszirányú hőtágulás és kompenzációja
Minőségi bizalom a visszanyert AHRI700 standard hűtőközegekben
Belimo hőmennyiségmérő és Energy Valve™
Helios easyControls 3.0 – profilokkal az egyszerűbb és komfortosabb szellőztetésért
LG Electronics Magyar Kft.:
Miért kellene lecserélni a gázkazánokat Magyarországon?
2022-es összevont első számunkat köszöntővel kezdjük, abból az alkalomból, hogy 70 éve, 1952 tavaszán jelent meg először az Épületgépészet című szaklap. Első főszerkesztője Macskásy Árpád professzor volt, aki magát az épületgépészet szót is elfogadtatta.
Macskásy professzorra emlékezik az Épületgépészeti Múzeum igazgatója is. A múzeum egy emlékszobával tiszteleg a professzor előtt, ahol többek között látható a fél méter hosszú logarléce, indexe, íróasztala, cégtáblája és cégbélyegzője.
Folytatódik a levegő hőforrású hőszivattyúk leolvasztási ciklusát vizsgáló cikksorozatunk. A szerzők laboratóriumi mérések segítségével vizsgálták a leolvasztási eljárásokat energetikai szempontból, valamint a kritikus időjárási körülmények esetén várható teljesítmény és teljesítmény tényező (COP) változást. A vizsgálat eredményeit mutatják be a cikkben.
Következő cikkünk szerzői, a Ventosus Kft. mérnökei a helyiséglevegő CO2 tartalmának vizsgálatát célzó munkájuk eredményeit mutatják be. Kiemelik, hogy ennek nagy jelentősége van az irodában dolgozó, kreatív szellemi munkát végző mérnökök életminősége, egészsége és munkavégzésük hatékonyságának megtartása, javítása szempontjából.
Olvashatnak a REHAU előregyártott modulokkal kialakított mennyezetfűtés, -hűtés fejlesztéséről. Az úgynevezett felületközeli (oBKT) kialakítás magas minőséget garantál. Az előszerelt panelek nagy előnye a rendkívül rövid kivitelezési idő, a minimális élőmunka igény, ami alacsony szerelői létszámmal gyors, szakszerű szerelést tesz lehetővé.
Következő cikkünk szerzői a légtömörség mérés fontosságát hangsúlyozzák. A mérés eszköze a Blower Door mérőberendezés, amellyel a szerzők a kérdés tanulmányozására vizsgálatot szerveztek és végeztek. A cikkben a mérés körülményeit és eredményeit mutatják be.
A REHVA Journalból átvett, angol nyelvű cikkünk szerzői a relatív páratartalom hatását elemzik, minek fontos szerepe van a COVID-19 pandémiával összefüggésben is. Az eddigi kutatások egyértelműen bizonyítják a szellőztetés fontos szerepét a levegőben lévő vírus koncentrációjának a szabályozásában.
A csövek hosszirányú hőtágulása örökzöld téma, mert a csövek vagy rögzítéseik törnek, kiszakadnak pozíciójukból. A KE KELIT cikkében a különböző megoldásokat, méretezési alapokat foglalja össze.
A fluortartalmú hűtőközegekről szóló F-gáz rendelet eredményeképpen a használt hűtőközegek visszanyerésének egyre gyorsuló igénye nagyon fontos szerepet játszik a berendezések karbantartási munkái során. A Daikin Chemical Europe elvégzi a használt hűtőközegek tisztítását, a visszanyert hűtőközegek tanúsítását és címkézését.
Bemutatjuk a Belimo Energy Valve™ és a hőmennyiségmérő új generációját, amely egyetlen eszközben tartalmazza a hőfogyasztásmérést, az energiaszabályozást és az IoT alapú számlázást.
Ugyancsak bemutatjuk a Helios KWL sorozatának gépeiben megtalálható, easyControls-nak elnevezett, beépített webszerveres vezérlést, amelynél vezetékes kapcsolattal, vagy egy router segítségével bármilyen okos eszközről egy böngészőből elérhető a készülék kezelőfelülete.
Következő cikkünk az LG Therma V termékpalettájára hívja fel a figyelmet, amellyel minden igény kielégíthető a lakások, családi házak teljes körű hűtési, fűtési, és használati melegvíz ellátása tekintetében.
Ebben a számban hírt adunk a Pollack Expo, a 12. Kéménykonferencia és a Construma rendezvényekről és megemlékezünk Mészáros Ferencről, elhunyt főszerkesztőnkről.
Minden jog fenntartva! - 2022 - Magyar Épületgépészet